Convorbirea intai 


Despre creatie, caderea omului, rai si iad 


1. Parinte Cleopa, spuneti-mi cateva cuvinte despre creatia lumii vazute si nevazute, dupa 
invatatura Sfintilor Parinti. 


Toata creatia este scoala a sufletelor celor cuvantatoare, spune Sfantul Vasile cel Mare in 
Exaimeron. Caci, privind la cele create la Dumnezeu, ne inaltam cu mintea la cele nevazute si ne 
intarim in sfanta credinta. Cat suntem in trup, toate le vedem "ca prin oglinda", adica prin creatii, 
care formeaza icoana, imaginea celor viitoare de dincolo de mormant. Creatia este oglinda lui 
Dumnezeu in care se reflecta bunatatea, mila, pronia si iubirea Tatalui ceresc pentru noi oamenii. 
Sfintii Parinti numesc pe toate cele vazute "spatele lui Dumnezeu", care inchipuiesc, 
simbolizeaza pe cele viitoare. lar cand vom trece la cele vesnice, atunci vom vedea cu ochii cei 
duhovnicesti "fata lui Dumnezeu", adica vom privi fata catre fata slava Prea Sfintei Treimi, fara sa 
mai avem nevoie de "oglinzile" cele de pe pamant, adica de creatii. Aici pe pamant nu suntem 
vrednici sa privim pe Dumnezeu in fata. lar daca auzim pe Sfantul Apostol si Evanghelist loan, 
zicand: "Pe Dumnezeu nimeni niciodata nu L-a vazut" (loan 1, 18), sa intelegem ca nu L-a vazut 
dupa fiinta, dupa esenta, insa Il vedem prin creatie. Ca dupa fiinta nici ingerii din cer nu-L pot 
vedea si intelege pe Dumnezeu. 


2. Ce spun Sfintii Parinti si mai ales Sfanta Scriptura despre ingeri si despre caderea lui Adam ? 


La inceput ingerii nu stiau ca lisus Hristos este numit de Duhul Sfant "Ingerul sfatului celui mare", 
cum Il numeste proorocul Isaia, cu care se sfatuia permanent Tatal. "Ingerii nu-L stiau de Fiu al 
lui Dumnezeu", spune Sfantul Vasile cel Mare in Exaimeron. Deci, cand a strigat Sfantul 
Arhanghel Mihail, zicand: "Inchinati-va Ingerului sfatului celui mare", unii din ingeri n-au vrut sa | 
se inchine Lui si de aceea au cazut in adancul iadului, cum spune Mantuitorul: "Vazut-am pe 
satana, cazand ca un fulger din cer" (Luca 10, 18). 


Deosebirea dintre caderea ingerilor rai si a omului este ca ingerii au cazut cu voia lor, deci din 
libertate, iar omul a cazut din amagire si din indemnul diavolului. lar "pacatul cu sfatuire", spune 
Sfantul loan Gura de Aur, "jumatate este al celui ce il face si jumatate al celui ce l-a sfatuit”. 
Dumnezeu a ingaduit omului in rai sa faca pacatul cel mai mic, adica sa manance din pomul 
cunostintei binelui si raului. Ca daca manca din pomul Vietii, cum spune Sfantul loan Gura de 
Aur, omul nu mai avea pocainta niciodata, se impietrea la inima ca diavolul, cadea ca diavolul, nu 
mai murea niciodata si se chinuia in veci in iad, asemenea satanei. 


La caderea lui Adam au contribuit doua patimi rationale ale omului - mandria si pofta. Prin 
caderea sa, omul Adam nu a pierdut total harul lui Dumnezeu, caci a cazut din ispita diavolului. 
Astfel, harul si arvuna mantuirii au ramas in om, pentru ca a gresit din nestiinta si pentru ca este 
purtator de trup pamantesc. Numai celui ce se leapada de Dumnezeu i se ia harul Duhului Sfant, 
dar si acesta. este primit prin pocainta. lar cel ce greseste din nestiinta, pastreaza harul, insa 
acoperit de pacate. lata pentru care pricina femeia lui Adam s-a numit Eva, adica Viata, iar nu 
moarte, pentru ca nu a cazut total ca diavolul si apoi pentru ca prin a doua Eva, : adica Maica 
Domnului, se va izbavi neamul omenesc. 


Dupa cuvantul Sfantului loan Gura de Aur, indoit a fost creat omul, cu trup si suflet; indoit a fost si 
pomul cunostintei binelui si raului; indoita si urmarea greselii lui Adam; indoit este si raiul- raiul 
pamantesc, sau sanul lui Avraam, unde stau sufletele dreptilor pana la judecata viitoare si raiul 
ceresc, adica imparatia cerurilor unde vor intra dreptii pana dupa a doua judecata. lar mancarea 
din pomul cunostintei binelui si raului inseamna "cat de bine era omului daca nu manca si cat de 
rau este ca a mancat". 


Despre ingeri trebuie sa stim ca ei s-au zidit numai prin gandirea lui Dumnezeu, dar nu erau 
neschimbatori, ci i-a lasat ca ei singuri sa castige prin lupta neschimbarea. Atat ingerii cat si primii 
oameni nu aveau imaginatie. Cum au cazut ingerii in imaginatie, indata au cazut din cer in iad, ca 
doreau sa fie asemenea "celui Preainalt”. lar oamenii au cazut in clipa cand s-au indoit de 
cuvantul lui Dumnezeu. Indata ce satana le-a rapit frica de moarte, zicand: "Nu veti muri, ci veti fi 
vii...", omul a cazut in imaginatie si apoi in pacat. Cea mai mare paguba este sa uite omul de 
moarte. Cum i-a sters omului din minte frica mortii, indata a murit prin pacat. Sfantul loan Gura de 
Aur spune ca primul om a cazut prin trei lucruri: femeia, lemnul (pomul) si neascultarea. Si tot prin 
trei lucruri va fi mantuit: Maica Domnului, Crucea si ascultarea. 


3. Ce spun Sfintii Parinti despre cele sapte zile ale creatiei ? 


Sfantul Vasile cel Mare, in cartea sa Exaimeron (facerea lumii in cele sase zile), spune ca zidirea 
s-a facut "ingrecata" ca o femeie insarcinata in a noua luna, cu toate zidirile din ea, gata sa le dea 
viata. lar Duhul lui Dumnezeu incalzea adancul, "se odihnea deasupra apelor”, ca sa dea viata 
apelor si zidirilor. 


Deci pamantul avea viata de cand Duhul Sfant incalzea adancul, dar nu avea si suflare de viata. 
Sfanta Scriptura la Facere (cap. 1,1-2), spune ca "pamantul era netocmit si gol", dar nimeni nu 
stie de cand era, ca cele cu ochi inca nu se creasera, nu primisera suflare de viata. Ziua intai a 
creatiei a fost Duminica, caci atunci a zis Dumnezeu "sa fie lumina" (Facerea |, 3). De aceea Ela 
inviat tot duminica, caci prin inviere a innoit lumina cea dintai. Lumina cea dintai a fost creata, iar 
nu necreata. Ea nu izvora din energiile necreate ale Duhului Sfant. Era o lumina cereasca a carei 
origine omul nu poate sa o stie. De asemenea, nici despre primele trei zile ale creatiei nimeni nu 
stie lungimea lor, ca inca nu era soare care sa rasara si sa apuna. 


Soarele este numit de Sfantul Vasile cel Mare "caruta luminii”, spunand ca Dumnezeu a pus in 
soare numai putin din lumina creata in ziua cea dintai si a randuit ca soarele sa lumineze 
pamantul "ca o lampa", adica muntii, codrii, campiile, raurile si marile, care implinesc porunca cea 
dintai, mereu curg si se aduna la un loc. Toate legile puse de Dumnezeu in univers, dupa care se 
conduce intreaga creatie, se numesc de Sfintii Parinti "temeliile lumii" si cine cugeta la ele se 
intareste in credinta si lauda cu mai multa tarie pe Ziditorul a toate, implinind cuvantul proorocului 
David care zice: "Cine va vorbi despre puterile Domnului, auzite va face toate laudele Lui" (Psalm 
105, 2). Legile universului nu se schimba niciodata pentru ca sunt "temelii" ale intregii zidiri. lar 
cand auzim pe Sfantul Apostol si Evanghelist loan, zicand: "Tatal Meu lucreaza si Eu lucrez", sa 
intelegem ca Tatal lucreaza prin legile creatiei si ale vietii; iar Fiul lucreaza prin pronie, adica prin 
pazirea legilor universului, care formeaza temeliile lumii vazute. 


Frumusetea zidirilor create de Dumnezeu este asa de minunata, incat si ingerii din cer se uimesc 
de armonia lor, dupa cum spune lov: "cand s-au creat stelele, laudatu-M-au cu glas mare toti 
ingerii Mei" (lov 38, 7). Armonia si frumusetea zidirilor au uimit pe sfinti, pe filosofii, pe intelepti, 
pe poeti, pe artisti, pe crestini si chiar pe pagani, inaltandu-i cu mintea la Creatorul a toate, 
Dumnezeu. Prin cugetarea la zidiri multi au cunoscut pe Dumnezeu, au sporit in rugaciune, au 
inaltat imne de lauda Ziditorului si au ajuns chiar la rugaciunea cea mai inalta a mintii si a inimii. 
De aceea, spun Sfintii Parinti, ne este de mare folos sa cugetam la zidirile lui Dumnezeu, pentru 
a-L cunoaste si iubi mai mult pe Dumnezeu. 


4. Ce ne mai puteti spune despre creatie si despre crearea omului ? 


Dumnezeu a facut pe om si intreaga lume din patru materii sau stihii. Doua stihii usoare - aerul si 
focul - si doua stihii grele, care curg in jos - pamantul si apa -, dupa marturia Sfantului Vasile cel 
Mare. Aceste patru stihii lucreaza unite si neamestecate, dar si amestecate. lar in vremea de 
apoi, stihia cea mai de sus, cea mai usoara, adica focul, va arde pe celelalte trei stihii, dar numai 
cat va fi fiinta omeneasca, dupa cuvantul Domnului care zice: "De mania Atottiitorului se vor 
aprinde stihiile pamantului" (adica aerul, pamantul si apa). Dar zice Duhul Sfant prin gura lui 
David ca nu va distruge stihiile si intreaga zidire, ci numai le va innoi: "Trimite-vei Duhul Tau si se 


vor zidi si vei innoi fala pamantului" (Psalm 103, 31). 


Dumnezeu a creat trei ceruri. Cerul intai este vazduhul; al doilea este eterul - un fel de foc 
deasupra vazduhului; si al treilea cer este cerul ingerilor. Aici a fost rapit Sfantul Apostol Pavel si 
"a auzit cuvinte de nespus pe care nu se cuvine omului a le grai” (II Corinteni 12, 2-4). Aici este 
raiul. 


Omul a fost creat de Dumnezeu, dupa chipul si asemanarea Sa. El este singura faptura pe care a 
zidit-o Dumnezeu cu mainile Sale, iar nu numai prin cuvant, ca pe toate celelalte. L-a creat apoi 
cu sfatul celor trei persoane ale Prea Sfintei Treimi, ca zice la Facere: "Sa facem om dupa chipul 
si asemanarea Noastra" (Facere 1, 26). Trupul omului a fost creat din pamant, iar sufletul lui a 
fost insuflat de Dumnezeu in chip nevazut. Omul este compus din doua parti - trup si suflet - 
dihotomism, asa cum ne invata Biserica noastra Ortodoxa; iar nu din trei parti - trup, suflet si duh- 
trinhotomism, cum invatau unii scriitori bisericesti vechi. Omul are duh, adica suflet animal ca toate 
vietatile, din care izvorasc puterile firesti ca: puterea seminala, cea crescatoare, de hranire, de 
conservare, instinctele etc. Dar sufletul animal al omului apartine trupului si nu trebuie sa-l 
confundam cu sufletul de origine divina creat de Dumnezeu in om, care se uneste cu trupul in 
clipa zamislirii si se duce la cele vesnice prin moarte. Trupul se va reuni cu sufletul la judecata 
viitoare, insa va invia induhovnicit, iar nu cum a fost pe pamant. 


Omul incepe de pe pamant sa guste si sa traiasca cele ale cerului, caci inca de pe pamant 
materia omului se indumnezeieste, se lumineaza la fata, se dezbraca de cele pamantesti si se 
imbraca in cele ceresti, asa cum au fost sfintii. Caci "zidirea toata suspina, asteptand innoirea firii 
omului" (Romani 8, 22-23). 


Dumnezeu a facut trei lumi: o lume de jos, unde este numai intuneric, vapaie de foc si tartar, in 
care se chinuiesc diavolii si sufletele celor pacatosi. ladul a fost creat in clipa caderii ingerilor rai. 
A doua lume, numita amestecata, adica pamanteasca, unde este amestecat binele cu raul, 
bucuria cu intristarea, fapta buna cu pacatul, placerea cu durerea, viata cu moartea. Aici pe 
pamant se trudeste omul sa scape de pacatesi de iad si sa dobandeasca mantuirea prin fapte 
bune si pocainta. Aici placerea vietii sau a nuntii se rasplateste cu durerea, cu chinurile nasterii si 
cresterii de copii. Altfel nu este mantuire. Ca spune Sfantul Maxim Marturisitorul: "Cine fuge de 
durerile veacului de acum, are parte de durerea cea vesnica". A treia lume este raiul si imparatia 
cerurilor. Acolo este numai bucurie, cantare, lumina si viata vesnica. 


5. Ce altceva trebuie sa mai stim despre om ? 


Omul este "regele creatiei” pentru ca este facut cu sfatul Prea Sfintei Treimi, dupa chipul si 
asemanarea lui Dumnezeu; pentru ca are suflet viu si poarta in el, prin Botez, pe Tatal, pe Fiul si 
pe Sfantul Duh. Omul este singura fiinta care primeste darul de a spori in virtute, in sfintenie si in 
putere, ajungand pana la indumnezeiere. Insa prin pacat, omul a cazut din cinstea cea dintai, in 
starea cea de rob, de om pacatos. De aici, se poate iarasi sui la cinstea cea dintai, de fiu al lui 
Dumnezeu, insa cu multe si mari jertfe si osteneli. lata ce zice despre aceasta Sfantul Grigorie de 
Nyssa: "Precum Dumnezeu l-a facut pe om alt dumnezeu, dumnezeu al pamantului, tot asa, prin 
pacat, Dumnezeu S-a suparat asa de mult pe om, incat intreaga zidire s-a razvratit asupra 
omului. Trupul ii este neputincios si plin de suferinte, focul il arde, frigul il omoara, sarpele il 
musca, lupul il ucide, marea il ineaca, pamantul il inghite, foamea il chinuie, diavolul il ispiteste 
pana la moarte...". 


Totusi Dumnezeu nu l-a parasit pe om. l-a dat mijloace de indreptare, de pocainta si de mantuire. 
Mai intai i-a lasat harul mantuirii, desi inabusit de pacate. Apoi i-a dat legea constiintei ca sa-l 
invete si sa-l mustre pentru cele rele. l-a lasat in inima dorul raiului pierdut, adica nostalgia 
paradisului, care ii da omului ravna pentru rugaciune, lacrimi de pocainta, simtire duhovniceasca 
spre cele bune. In Hronograf se spune ca dupa izgonirea lui Adam din rai, patruzeci de zile a 
plans stramosul Adam la portile raiului, cerand iertare, insa heruvimii care strajuiau portile raiului 
nu i-au mai deschis, caci nu mai putea sa intre in nemurire omul muritor fara pocainta si jertfa de 


rascumparare a lui Hristos. Atunci, intorcandu-se Adam inapoi pe pamant, a inceput a-l ara, a-l 
semana si a lucra in sudoarea fruntii sale, ca sa-si dobandeasca painea cea de toate zilele. 


Desi era departe de Dumnezeu, de aici de pe pamant omul Il putea vedea pe Dumnezeu, cum 
spune Sfantul Isaac Sirul, insa in chip tainic, prin cei doi ochi ai sufletului. Cu un ochi Il vedea pe 
Dumnezeu din zidiri, adica prin contemplarea duhovniceasca a creatiei, a tuturor celor facute asa 
de minunat de mainile lui Dumnezeu. Cu al doilea ochi Il vedea pe Dumnezeu prin implinirea 
poruneilor Lui si prin simtirea duhovniceasca a inimii. Sfantul Vasile cel Mare spune in aceasta 
privinta ca, cu cat sporeste omul in cugetarea sau contemplarea naturala a zidirilor, in aceeasi 
masura sporeste in credinta si in dragostea de Dumnezeu. 


6. Ce ne invata Sfintii Parinti despre cele noua cete ingeresti ? 


Dumnezeu a creat mai intai lumea nevazuta, adica pe ingeri. Sfantul Apostol Pavel si mai tarziu 
ucenicul sau, Sfantul Dionisie Arepagitul, in lucrarea sa lerarhia cereasca si bisericeasca, imparte 
ingerii in noua cete ceresti, fiecare ceata de ingeri avand o anumita misiune dumnezeieasca 
(Romani 8, 38; 1 Petru 3, 22). Astfel, Serafimii cei cu cate sase aripi, Heruvimii cei cu ochi multi si 
Scaunele sau Tronurile, care "odihnesc pe Dumnezeu ganditor”, formeaza prima ceata de ingeri. 
Acestia inconjoara tronul cel de vapaie si lumina al Prea Sfintei Treimi ( lezechiel 1, 4-28). Apoi 
urmeaza Puterile, Stapaniile si Domniile, care formeaza a doua ceata mijlocie de ingeri. Acestia 
au misiunea sa stapaneasca intreg universul, planetele, stelele, vanturile, marile si puterile 
intunericului, adica pe diavoli si iadul. Urmeaza apoi Incepatoriile, Arhanghelii si Ingerii, care 
formeaza a treia ceata de ingeri si au ca misiune sa faca cunoscuta oamenilor voia lui 
Dumnezeu. Deci, ingerii nostri pazitori sunt numarati in ceata a noua, ca cei mai de pe urma 
dintre ingeri si cei mai apropiati de neamul omenesc. 


7. Ce stim din Sfanta Scriptura si de la Sfintii Parintii despre rai ? 


Sfanta si dumnezeiasca Seriptura ne vorbeste despre rai, zicand: "Si a sadit Dumnezeu rai in 
Eden, catre Rasarit, si-a pus acolo pe omul pe care l-a facut. Si a facut Dumnezeu sa rasara din 
pamant tot pomul frumos la vedere si bun la mancare; si pomul vietii in mijlocul raiului, precum si 
pomul cunostintei binelui si raului” (Facere 2, 8-9). Sfantul loan Damaschin, despre rai, zice asa: 
"Pentru ca Dumnezeu a vrut sa faca pe om dintr-o fire vazuta si una nevazuta, dupa chipul si 
asemanarea Sa (Facere 1, 26), ca pe un inger si stapan al intregului pamant si ale celor ce sunt 
intru el, i-a zidit omului inainte un fel de palat imparatesc in care traind, va avea viata fericita. 
Acesta este raiul dumnezeiesc, plantat in Eden cu mainile lui Dumnezeu, camara a intregii bucurii 
si vesselii; caci Eden inseamna desfatare si este situat in partea de rasarit, mai sus decat tot 
pamantul. Are o clima temperata si este luminat de un aer foarte fin si curat, acoperit cu plante 
vesnic inflorite, plin de miros de buna mireasma, umplut de lumina, depasind notiunea oricarei 
frumuseti si podoabe simtite; un tinut cu adevarat dumnezeiesc si o locuinta vrednica de cel facut 
dupa chipul si asemanarea lui Dumnezeu. In el nu locuia nici o fiinta rationala, ci numai omul, 
plasmuirea mainilor dumnezeiesti" (Sfantul loan Damaschin, Dogmatica, cap.11, Despre 
paradis). 


Sfantul Vasile cel Mare, aratand din Sfanta Scriptura ca raiul a fost zidit de Dumnezeu la rasarit, 
zice: "Si a sadit Dumnezeu raiul in Eden, spre rasarit, si a pus acolo pe omul pe care l-a plasmuit. 
Sa intelegem, deci, ascultatorilor, sadire vrednica lui Dumnezeu si rai cuviincios iubirii de 
podoaba al unui Ziditor ca Acesta atat de mare". Apoi, aratand ca nu cu lemne de obste a fost 
impodobit raiul, zice acelasi Sfant Parinte: "Daca cu lemnele cele de obste ar fi fost plin raiul, s-ar 
fi cuprins cu adevarat intru facerea cea dintai a sadurilor si nimic nu ar fi fost trebuinta de sadirea 
cea mai aleasa si mai deosebita... dar acum, mult mai deosebite si cu chipul si cu gusturile si cu 
neamurile, sadurile cele din sine, care mai inainte rasarisera din pamant, sunt felurile copacilor 
saditi de Dumnezeu in rai" (Exaimeron). 


8. Unde este locul raiului si al iadului si care este originea lor ? 


Cat priveste despre locul raiului, Sfantul Vasile cel Mare nu arata locul geografic unde a fost 
anume. Ci zice doar atat: "Deci acolo a sadit Dumnezeu raiul unde nu era sila vanturilor, nu 
nepotrivire a celor patru stihii si patru vremi ale anului, nu grindina, nu trasnete care aprind, nu 
volburi, nici trasnete care lovesc, nici inghetare de iama, nici umezeala de primavara, nici 
infocare de vara, nici uscaciune de toamna... Acolo floarea nu putina vreme straluceste... Buna 
mireasma este fara de sat, frumoasa vopseala vesnic straluceste... Acolo sunt neamuri de feluri 
de pasari, care prin floarea aripilor si prin dulcea viersuire a glasului, dulceata prea minunata 
adauga celor ce se vad, incat sa se ospateze omul prin toate simtirile: pe unele vazandu-le, pe 
altele auzindu-le, pe altele pipaindu-le, pe altele mirosindu-le si din altele gustand..." ( Exaimeron, 
Cuvant pentru rai). Despre rai, atat Sfanta Scriptura, cat si dumnezeiestii Parinti ne arata ca locul 
lui este la Rasarit. Raiul se mai numeste si "Paradis", care in limba persana inseamna gradina 
plina de saduri si flori. In limba ebraica raiul se zice "Pardus". Teofilact al Bulgariei si Sfantul 
Nicodim Aghioritul spun sa nu se confunde raiul cu cerul, pentre ca altul este cerul si altul raiul, 
unde a fost primul om. 


Asadar, iata aici putine cuvinte despre rai si locul raiului. lar despre iad stim din dumnezeieasca 
Scriptura ca iadul este loc de chin (Matei 18, 8; 23, 33; Marcu 9, 43; Luca 16, 23, 28). Stim ca in 
iad sufera trupul si sufletul celor pacatosi (Matei 5, 30; 18, 9). Stim ca in iad este pedeapsa 
vesnica (Daniil 12, 2; Matei 25, 46). ladul are foc vesnic ( Matei 18, 8); flacara vesnica; are rau de 
foc (Apocalipsa 20,10; 19, 20); are foc nestins (Isaia 66, 24; Marcu 9, 43); are foc mistuitor ( Isaia 
33, 14); are gheena focului (Matei 5, 22; 10, 28; 18, 9); are tartar (2 Petru 2, 4; Apoc. 20,1); acolo 
este "viermele, plangerea si scrasnirea dintilor" (Matei 13, 42; 51, 50), cum spune Domnul nostru 
lisus Hristos. 


Dumnezeiescul Parinte loan Gura de Aur, aratand cat folos aduce omului cugetarea la iad, zice: 
"Daca la gheena totdeauna vom gandi, nu vom cadea degraba in gheena". Si iarasi: "Nimeni din 
cei ce au inaintea ochilor gheena nu va cadea in gheena" (Impartire de grau, Cuvant despre 
judecata cea viitoare). lar unde este locul iadului, dupa Sfanta Scriptura, acesta ni-l arata 
dumnezeiescul Apostol Pavel in Epistola sa catre Efeseni, zicand: "lar aceea ca S-a suit, ce 
inseamna decat ca S-a pogorat in partile cele mai de jos ale pamantului”. Apoi zice: "cel ce S-a 
pogorat, Acela este care S-a si suit mai presus decat toate cerurile, ca pe toate sa le umple" 
(Efeseni 4, 9-10). Deci, iata marturia Sfintei Scripturi despre locul iadului. Locul lui este in "partile 
cele mai de jos ale pamantului", adica adancul cel nemasurat al vazduhului. De aceea si 
dumnezeiescul Parinte loan Damaschin, intelegand acest lucru din Sfanta Scriptura, zice astfel in 
cantarile sale: "Pogoratu-Te-ai intru cele mai de jos ale pamantului si ai sfaramat incuietorile cele 
vesnice, care tineau pe cei legati, Hristoase, si a treia zi, precum lona din chit, ai inviat din 
mormant" (Slujba Invierii, pesna a 6-a). 


In cartea Usa pocaintei tiparita in limba romana la Brasov, in anul 1812, scrie: "Drumul cerului se 
face prin pogorare, dupa cum si drumul iadului se face prin suire; si macar ca cerul este deasupra 
crestetului nostru, iar iadul este sub picioarele noastre, cu toate acestea, ca sa ajungi in cer este 
trebuinta sa te smeresti si sa te pogori, pentru ca este scris in Sfanta Scriptura: <>" (Luca 14, 11). 


Cat priveste originea raiului, el a fost creat de Dumnezeu odata cu crearea primului om, caruia i-a 
fost incredintat sa-l lucreze si sa-l stapaneasca. ladul a fost creat de Dumnezeu pentru ingerii 
cazuti care s-au prefacut in diavoli, inainte de crearea omului, adica in clipa cand Lucifer a 
cugetat "sa fie asemenea" cu Dumnezeu. Altceva este raiul si altceva este Imparatia Cerurilor. 
Raiul a fost destinat omului inainte de cadere, in care stau si sufletele dreptilor pana la judecata 
de apoi, fiind numit si "sanul lui Avraam"; iar Imparatia Cerurilor este locul unde se afla scaunul si 
slava Prea Sfintei Treimi si unde vor intra sufletele dreptilor dupa judecata de apoi, fiind numita si 
"fericirea vesnica" (Matei 25, 46). 


9. Care este numarul ingerilor cazuti din cer, dupa Sfanta Scriptura si Sfintii Parinti, in ce loc stau 
diavolii pana la judecata viitoare si de au voie sa ispiteasca si sa piarda pe oameni ? 


Dumnezeiasca Scriptura nu ne arata exact numarul ingerilor cazuti din cer, ci numai ne spune ca 


cei ce au cazut din cer impreuna cu Lucifer "au fost a treia parte din stelele cerului”, adica din 
ingeri (Apocalipsa 12, 4, 9). lar locuinta ingerilor cazuti este in vazduh, adica locul dintre cer si 
pamant (Efeseni 6, 12). In alt loc spune ca ingerii rai sunt aruncati in intuneric, adica departe de 
fata lui Dumnezeu, pana la judecata viitoare (Isaia 14,12,15; II Petru 2; 4; luda 1, 6; Luca 8, 31). 


Crestinii, toti oamenii drepti ai lui Dumnezeu sunt ispititi si suparati de diavoli cu ingaduinta si voia 
lui Dumnezeu, pentru a nu se mandri, pentru a li se incerca credinta si pentru a-si pune toata 
nadejdea lor numai in Dumnezeu (II Corinteni 12, 7; | Petru 1, 6-7). De asemenea, crestinii sunt 
ispititi de diavol, pentru incercarea dragostei lor fata de Dumnezeu (Deuteronom 13, 3); pentru 
incercarea supunerii oamenilor fata de Dumnezeu (Deuteronom 8, 2); pentru a se alege cei buni 
de cei rai si a se invrednici de mai multa plata. Ispitele diavolului, insa, nu intrec niciodata puterile 
noastre, "caci Dumnezeu nu ingaduie sa fim ispititi mai presus de puterile noastre” (| Corinteni 
10, 13; II Petru 2, 9; Apocalipsa 3,10). 


10. Din ce cauza a cazut omul din rai ? Din mandrie, din neascultare sau din amagirea diavolului 
? 


A cazut din toate aceste pricini. Si din mandrie, caci a voit sa fie asemenea Ziditorului sau; si din 
lacomie, pentru ca a mancat din pomul oprit; si din neascultare, si din zavistia si amagirea 
diavolului (Sf. Maxim Marturisitorul, Filocalia, vol. III. pag. 153; Facere 3, 1-7; II Corinteni 11, 3; | 
Corinteni 7, 5; Matei 4, 1; | Tesaloniceni 3, 5). 


11. Ce s-ar fi intamplat cu Adam daca nu manca din pomul cunostintei binelui si raului, ci manca 
din pomul vietii ? 


Daca Adam ar fi mancat din pomul vietii, atunci si pedeapsa lui ar fi fost fara de sfarsit, adica nu 
ar mai fi murit, ca prin moarte sa i se ierte pacatul, ci ar fi fost aruncat in adancul iadului, 
impreuna cu diavolul, fara nici o speranta de iertare si rascumparare (Dogmatica Sfantului loan 
Damaschin, cap. 11). 


12. Cum s-ar inmultit neamul omenesc si ce soarta ar fi avut daca nu gresea Adam in rai ? 


Sfantul Maxim Marturisitorul spune ca "scopul de mai inainte al lui Dumnezeu a fost sa nu ne 
nastem prin legatura nuntii, din stricaciune". Dar calcarea poruncii a facut ca oamenii sa se 
inmulteasca prin nunta, intrucat Adam a nesocotit legea data de Dumnezeu. Deci, toti cei ce se 
nasc din Adam "se zamislesc intru faradelegi", cazand sub osanda protoparintelui. Aceasta o 
spune proorocul David zicand: "in pacate m-a nascut maica mea". Deci Eva, maica noastra, a 
tuturor, a nascut in pacat, adica din placere. De aceea, si noi cazand sub osanda maicii noastre 
Eva, zicem ca ne nastem in pacate (Filocalia, vol. II, pag. 210). 


Unii Sfinti Parinti afirma ca, daca Adam nu ar fi gresit, neamul omenesc s-ar fi inmultit prin 
cuvant. In aceasta privinta spune Sfantul Vasile cel Mare: "Ce zici, omule ? Este oare vreun lucru 
cu neputinta la Dumnezeu ? Oare Dumnezeu, Care inmulteste neamul multor feluri de pasari fara 
impreunare, nu putea face acest lucru si cu neamul omenesc ?..." ( Exaimeron, Cuvantul 8). 


lar daca intrebi ce soarta ar fi avut Adam daca nu gresea in rai, la aceasta zic ca "Dumnezeu l-a 
facut pe om pentru ca sa se impartaseasca de bucuria de a fi in preajma lui Dumnezeu si de 
fericirea de a cunoaste, de a-L slavi pe Dumnezeu". El este incununarea intregii zidiri, este o 
lume mica, cum spun Sfintii Parinti. Prin trupul sau, omul face legatura cu lumea vazuta, iar prin 
suflet el face legatura cu Dumnezeu. Omul a fost facut sa fie faptura aleasa a slavei 
dumnezeiesti. Rostul sau in rai era sa implineasca porunca lui Dumnezeu si sa lucreze prin harul 
Duhului Sfant la desavarsirea sa, ajungand prin participare sa fie dupa chipul si asemanarea lui 
Dumnezeu (Invatatura de credinta Ortodoxa, pag. 71-73). 


13. Cum se cuvine sa traim noi pe pamant, pentru a rascumpara pacatul stramosesc al lui Adam 
facut in rai ? 


Mai intai trebuie sa ne botezam in numele Prea Sfintei Treimi, deoarece Sfantul Botez deschide 
imparatia cerurilor, dupa cuvantul Sfintei Evanghelii, care zice: "De nu se va naste cineva din apa 
si din Duh, nu poate sa intre in Imparatia lui Dumnezeu" (loan 3, 5). Bupa botez, avem datoria sa 
ne pazim de pacate si sa luptam impotriva lor, fiind ajutati de harul lui Dumnezeu cel primit la 
Sfantul Botez. "Prin botez ne-a scos eu sila din robie, desfiintand pacatul prin cruce si ne-a dat 
poruncile libertatii; dar a urma sau nu poruncilor, a lasat la voia noastra libera. Deci, chiar de la 
Sfantul Botez, dupa harul lui lisus Hristos, ni s-a daruit harul desavarsit al lui Dumnezeu, spre 
implinirea tuturor poruncilor. Dar pe urma, tot cel ce l-a primit in chip tainic, dar nu implineste 
poruncile, pe masura neimplinirii este luat in stapanire de pacat, care nu este al lui Adam, ci al 
aceluia ce a nesocotit poruncile, intrucat luand puterea lucrarii, nu a savarsit lucrul" (Filocalia, vol. 
1, Sfantul Marcu Ascetul, pag. 278). "Caci in masura in care crezand, lucram poruncile, in 
aceeasi masura lucreaza si Duhul Sfant in noi roadele Sale..." (Ibidem, pag. 290). 


14. Care este cea dintai lege data omului in rai ? 


Dupa cuvantul Sfantului Isaac Sirul, cea dintai lege data de Dumnezeu omului in rai este legea 
cea fireasca, adica vederea si intelegerea zidirilor lui Dumnezeu (Filocalia, vol. X, Cuvantul 5). 


15. Spuneti-ne cateva cuvinte despre patriarhul Avraam si urmasii Lui. Cum a ajuns el "parinte al 
multor neamuri" ? 


Avraam a fost al unsprezecelea patriarh de la Sem, fiul lui Noe. El a avut trei femei, prin pronia lui 
Dumnezeu, ca prin ele sa uneasca toate cele trei grupe de popoare care se trag din semintia lui 
Noe. Astfel, prin Sarra, care era din neamul lui Sem, se trage semintia evreilor, adica semitii. Prin 
Heturia, care era din neamul lui lafet, al doilea fiu al lui Noe, se trag popoarele Asiei si Europei, 
adica iafetitii. lar prin a treia femeie, Agar slujnica, care era din neamul lui Ham, al treilea fiu al lui 
Noe, se trage semintia agarenilor sau arabilor, numiti si hamiti. Deci, prin cele trei femei, Avraam 
a devenit parinte al tuturor semintiilor pamantului, adica al semitilor (evreilor), al iafetitilor, adica al 
crestinilor (indo-europenilor) si al hamitilor, adica al arabilor. Cand toate aceste trei semintii vor 
crede in Hristos, atunci se vor uni toate popoarele si "va fi o turma si un pastor”. Noi crestinii 
suntem fiii lui Avraam prin credinta lui Isaac, care simboliza jertfa lui Hristos si prin femeia lui, 
Heturia. Semitii sunt fiii lui Avraam prin Sarra, iar hamitii (arabii) sunt fiii lui Avraam, prin Agar 
slujnica. Dar noi crestinii suntem fiii lui Dumnezeu prin credinta in lisus Hristos, care este mult 
mai de pret decat a fi fiul lui Avraam prin sange, cum sunt evreii si arabii. 


16. Spuneti-ne ceva si despre Noe si urmasii lui. 


Noe este al doilea Adam al omenirii, pentru ca el singur cu inca sapte suflete au fost scapati de 
Dumnezeu cu viata in vremea potopului. El a avut trei fii: Sem, Ham si lafet. Pe Sem l-a 
binecuvantat tatal sau Noe, zicand: "Binecuvantat sa fie Domnul Dumnezeul lui Sem, iar Canaan 
(fiul lui Ham) sa-i fie rob". Pe lafet, de asemenea, l-a binecuvantat, zicand: "Sa inmulteasca 
Dumnezeu pe lafet..." iar pe Ham l-a blestemat, pentru ca a vazut goliciunea tatalui sau, zicand: 
"Blestemat sa fie Canaan! Robul robilor sa fie la fratii sai." (Facere 9, 25-27). 


Datorita pacatelor lui Sem, pamantul Palestinei a fost mai tarziu ocupat de popoarele canaaneice, 
care se trag din Ham. De aceea a fost chemat Avraam din tara Ur in Canaan ca sa mosteneasca 
pamantul stramosului sau Sem. Pentru aceea si Moise a intors poporul ales din Egipt in pamantul 
fagaduintei, adica in tara Canaanului, care era dat lor de Dumnezeu dupa potop. Dar, dupa cum 
stim, din Vechiul Testament, evreii au biruit aproape toate popoarele canaaneice din Palestina, 
"afara de cinci cetati" pe care Dumnezeu nu le-a dat in mainile evreilor; pentru ca prin aceste 
popoare pagane sa-i smereasca pe evrei cand vor iesi inaintea lui Dumnezeu. Deci, ori de cate 
ori evreii suparau pe Dumnezeu, El ii lasa sa cada in mainile celor cinci popoare pagane, printre 
care au fost si filistenii. 


Sfintii Parinti spun ca Dumnezeu face tot asa si cu crestinii si chiar cu barbatii sfinti. Le lasa unele 


slabiciuni si patimi firesti nebiruite de ei, precum mania, somnul, foamea, lenevirea, gandurile, 
imaginatia, ispitele trupesti, cu scopul sa-i smereasca, ca sa nu cada in pacatul mandriei. La 
sfarsitul vietii, insa, Dumnezeu le ridica aceste patimi si prin mila Lui se mantuiesc. Caci fara mila 
Lui, nici sfintii nu se pot mantui, dupa cuvantul care zice: "In dar sunteti mantuiti”. 


